
	Projekto pavadinimai
	Lietuvos Respublikos aplinkos ministro įsakymas „Dėl Lietuvos Respublikos aplinkos ministro 2016 m. lapkričio 25 d. įsakymo             Nr. D1-805 „Dėl Atliekų deginimo įrenginiuose ir bendro atliekų deginimo įrenginiuose susidariusių pelenų ir šlako tvarkymo reikalavimų patvirtinimo“ pakeitimo“ (toliau – Projektas).
    



	Projekto rengėjas
	Lietuvos Respublikos aplinkos ministerija



	Projekto tikslas
	Nustatyti atliekų nebelaikymo atliekomis kriterijus ir sąlygas apdorotiems pelenams ir šlakui, taip pat nustatyti papildomus reikalavimus pelenų ir šlako laikymui, vežimui, krovimui, siekiant užtikrinti, kad pelenai ir šlakas nekeltų neigiamo poveikio visuomenės sveikatai ir aplinkai. 



	
	Siūlomo projekto poveikio įvertinimas 
(teigiamos ir (ar) neigiamos pasekmės)



	Poveikis aplinkai ir klimato kaitai
	Projektu nustačius atliekų nebelaikymo atliekomis kriterijus ir sąlygas apdorotiems pelenams ir šlakui, bus galima juos panaudoti statinių statyboje ir bus užtikrintas mažesnis šalinamų sąvartynuose atliekų kiekis.
Projektu taip pat nustatomi papildomi reikalavimai pelenų ir šlako laikymui, vežimui, krovimui, siekiant užtikrinti, kad pelenai ir šlakas nekeltų neigiamo poveikio visuomenės sveikatai ir aplinkai dėl galimos taršos kietosiomis dalelėmis (dulkėmis) ar cheminių medžiagų, esančių pelenuose ir šlake, patekimo į požeminius ir (ar) paviršinius vandenis. Siūloma nustatyti, kad apdoroti pelenai ir šlakas, neatitinkantys nustatytų atliekų nebelaikymo atliekomis kriterijų ir sąlygų ir (ar) šešis mėnesius po apdorojimo nepanaudoti statinių statyboje, turės būti tvarkomi kaip atliekos. Todėl numatomas teigiamas poveikis aplinkai ir klimato kaitai.





	Poveikis socialinei aplinkai
	Dėl reikalavimų įgyvendinimo sumažėjus aplinkos taršai, tikėtinas teigiamas psicho–emocinis poveikis vietos bendruomenėms, teigiamas poveikis sveikatai. Tikėtinas prašymų ir skundų dėl ūkinės veiklos objektų keliamos taršos dulkėmis sumažėjimas.




	Poveikis 
valstybės finansams
	Projekto priėmimas neturės poveikio valstybės finansams.




	Poveikis teisinei sistemai  
	Projektas neprieštarauja Lietuvos Respublikos Konstitucijai ir įstatymams. Įvirtinus numatomą teisinį reguliavimą, neatsirastų teisės normų kolizijos ir konkurencijos. Numatomas teisinis reguliavimas neprieštarauja Europos Sąjungos teisei. Patvirtinus Projektą bus sudarytos teisinės prielaidos efektyvesnei ūkio subjektų veiklos kontrolei.





	Poveikis verslo sąlygoms

	Ūkio subjektams, kurie vykdys galiojančių Atliekų deginimo įrenginiuose ir bendro atliekų deginimo įrenginiuose susidariusių pelenų ir šlako tvarkymo reikalavimų 22 punkte nurodytą veiklą iki įsakymo pakeitimo įsigaliojimo datos, skiriama laiko pasiruošti įgyvendinti reikalavimus – reikalavimai pradedami taikyti 2021 m. lapkričio 1 d. 



Informacija apie asmenį ir instituciją, atsakingą už poveikio vertinimą

	Vardas ir pavardė
	Jovita Surdokienė

	Pareigos
	Atliekų politikos grupės patarėja

	Institucija (padalinys)
	Lietuvos Respublikos aplinkos ministerija

	Telefono numeris ir elektroninio pašto adresas
	tel. 8 696 54712, el. p. jovita.surdokiene@am.lt

